Document ID: 31994L0036

ΟΔΗΓΙΑ 94/36/ΕΚ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
της 30ής Ιουνίου 1994
για τις χρωστικές που μπορούν να χρησιμοποιούνται στα τρόφιμα
ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100Α,
την οδηγία 89/107/ΕΟΚ του Συμβουλίου της 21ης Δεκεμβρίου 1988 για την προσέγγιση των νομοθεσιών των κρατών μελών σχετικά με τα πρόσθετα που μπορούν να χρησιμοποιούνται στα τρόφιμα τα οποία προορίζονται για την ανθρώπινη διατροφή (1), και ιδίως το άρθρο 3 παράγραφος 2,
την πρόταση της Επιτροπής (2),
τη γνώμη της Οικονομικής και Κοινωνικής Επιτροπής (3),
Αποφασίζοντας σύμφωνα με τη διαδικασία του άρθρου 189Β της συνθήκης (4),
Εκτιμώντας:
ότι οι διαφορές μεταξύ των εθνικών νομοθεσιών σχετικά με τους όρους χρήσεως χρωστικών στα τρόφιμα εμποδίζουν την ελεύθερη κυκλοφορία των τροφίμων 7 ότι οι διαφορές αυτές μπορούν να δημιουργήσουν άνισες συνθήκες ανταγωνισμού 7
ότι πρώτιστο μέλημα για οποιουσδήποτε κανόνες για τα εν λόγω πρόσθετα τροφίμων και για τους όρους χρήσεώς τους πρέπει να είναι η προστασία και η πληροφόρηση του καταναλωτή 7
ότι ένα πρόσθετο μπορεί να χρησιμοποιείται στα τρόφιμα μόνο εφόσον υπάρχουν ενδείξεις ότι είναι τεχνολογικώς αναγκαίο και ότι η χρήση του δεν είναι επικίνδυνη για την υγεία 7
ότι οι χρωστικές χρησιμοποιούνται για την αποκατάσταση της αρχικής εμφάνισης των τροφίμων των οποίων το χρώμα έχει αλλοιωθεί από την επεξεργασία, την αποθήκευση, τη συσκευασία και τη διανομή και των οποίων η εξωτερική εμφάνιση ενδέχεται να έχει γίνει λιγότερο αποδεκτή λόγω της αλλοίωσης αυτής 7
ότι οι χρωστικές χρησιμοποιούνται για να καταστήσουν οπτικώς ελκυστικότερα τα τρόφιμα και για να προσδώσουν χρώμα σε τρόφιμα τα οποία διαφορετικά θα ήταν άχρωμα και ότι επίσης συμβάλλουν στην αναγνώριση γεύσεων που συνήθως συνδέονται με συγκεκριμένο τρόφιμο 7
ότι πρέπει να περιληφθούν ορισμένες χρωστικές που χρησιμοποιούνται για την υγειονομική επισήμανση του κρέατος υπό την ευθύνη του επίσημου κτηνιάτρου, σύμφωνα με τις απαιτήσεις της οδηγίας αριθ. 91/497/ΕΟΚ (5), και δη του κεφαλαίου ΧΙ του παραρτήματος Ι 7
ότι, για τη διακόσμηση ή τη σφράγιση των αυγών όπως ορίζεται στον κανονισμό (ΕΟΚ) αριθ. 1274/91 (6), πρέπει να χρησιμοποιούνται μόνον οι χρωστικές που επιτρέπονται από την παρούσα οδηγία 7
ότι οι χρωστικές χρησιμοποιούνται για την ενίσχυση χρωμάτων που έχουν ήδη τα τρόφιμα εκ φύσεως 7
ότι γενικά αναγνωρίζεται ότι τα ανεπεξέργαστα τρόφιμα και ορισμένα άλλα βασικά τρόφιμα δεν πρέπει να περιέχουν πρόσθετα 7
ότι, με βάση τις πλέον πρόσφατες επιστημονικές και τοξικολογικές πληροφορίες για τα πρόσθετα, ορισμένα από αυτά πρέπει να επιτρέπονται μόνο για ορισμένα τρόφιμα και υπό ορισμένους όρους χρήσεως 7
ότι πρέπει να θεσπιστούν αυστηροί κανόνες για τη χρήση προσθέτων στις τροφές για βρέφη και μικρά παιδιά 7
ότι έχει ζητηθεί η γνώμη της επιστημονικής επιτροπής τροφίμων για ουσίες που δεν υπάγονται ακόμη σε κοινοτικές διατάξεις 7
ότι είναι σκόπιμο, όταν αποφασίζεται κατά πόσον ένα συγκεκριμένο τρόφιμο ανήκει ή όχι σε ορισμένη κατηγορία τροφίμων, να ακολουθείται η διαδικασία διαβούλευσης με τη μόνιμη επιτροπή τροφίμων 7
ότι η παρούσα οδηγία αντικαθιστά εν μέρει την οδηγία του Συμβουλίου της 23ης Οκτωβρίου 1962 περί προσεγγίσεως των νομοθεσιών των κρατών μελών σχετικά με τις χρωστικές ύλες που επιτρέπεται να χρησιμοποιούνται στα τρόφιμα (7) 7
ότι η τροποποίηση των υφιστάμενων κριτηρίων καθαρότητας για τις χρωστικές ύλες και οι νέες προδιαγραφές για τις χρωστικές για τις οποίες δεν υπάρχουν κριτήρια καθαρότητας, θα προταθούν με τη διαδικασία του άρθρου 11 της οδηγίας 89/107/ΕΟΚ 7
ότι, για να προστατεύσει τους καταναλωτές, η Κοινότητα πρέπει να προαγάγει τη μελέτη των επιπτώσεων (συμπεριλαμβανομένων των σωρευτικών και συνεργικών) που μπορεί να έχουν στην υγεία του ανθρώπου οι χρωστικές που χρησιμοποιούνται στα τρόφιμα, αποδίδοντας ιδιαίτερη σημασία στις χρωστικές για τις οποίες αμφισβητείται εάν είναι αβλαβείς,
ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
1. Η παρούσα οδηγία συνιστά ειδική οδηγία και αποτελεί μέρος της γενικής οδηγίας κατά την έννοια του άρθρου 3 της οδηγίας 89/107/ΕΟΚ.
2. Για τους σκοπούς της παρούσας οδηγίας, ως «χρωστικές» νοούνται οι ουσίες που προσθέτουν ή αποκαθιστούν το χρώμα ενός τροφίμου και περιλαμβάνουν φυσικά συστατικά τροφίμων και φυσικές ουσίες που συνήθως δεν καταναλώνονται ως τρόφιμα και δεν χρησιμοποιούνται συνήθως ως συστατικά τροφίμων.
Τα παρασκευάσματα που λαμβάνονται από τρόφιμα και άλλες φυσικές ουσίες παραγόμενες με φυσική ή/και χημική εκχύλιση που οδηγεί σε επιλεκτική εκχύλιση του χρωστικού στοιχείου σε σχέση με τα θρεπτικά ή αρωματικά συστατικά τους, είναι χρωστικές κατά την έννοια της παρούσας οδηγίας.
3. Ωστόσο, οι ακόλουθες ουσίες δεν θεωρούνται χρωστικές για τους σκοπούς της παρούσας οδηγίας:
- τρόφιμα που έχουν ξηρανθεί ή συμπυκνωθεί και αρωματικές ύλες ενσωματούμενες κατά την παρασκευή σύνθετων τροφίμων, λόγω των αρωματικών, γευστικών ή θρεπτικών ιδιοτήτων τους που συνυπάρχουν με μια δευτερεύουσα χρωστική ιδιότητα, όπως η πάπρικα, η κουρκούμη και η ζαφορά,
- χρωστικές που χρησιμοποιούνται για τη χρώση των μη εδώδιμων εξωτερικών μερών των τροφίμων, όπως τα περιβλήματα τυριών και αλλαντικών.
Άρθρο 2
1. Μόνο οι ουσίες που περιλαμβάνονται στο παράρτημα Ι μπορούν να χρησιμοποιούνται ως χρωστικές στα τρόφιμα.
2. Η χρήση χρωστικών επιτρέπεται μόνο στα τρόφιμα που αναφέρονται στα παραρτήματα ΙΙΙ, IV και V και υπό τους όρους που αναφέρονται σε αυτά 7 η χρήση χρωστικών επιτρέπεται στα τρόφιμα αυτά όταν προορίζονται για ειδικές χρήσεις σύμφωνα με την οδηγία 89/398/ΕΟΚ (1).
3. Δεν επιτρέπεται η χρήση χρωστικών στα τρόφιμα που περιλαμβάνονται στο παράρτημα ΙΙ, εκτός εάν υπάρχει σχετική ρητή αναφορά στα παραρτήματα ΙΙΙ, IV ή V.
4. Οι χρωστικές που επιτρέπονται για ορισμένες μόνο χρήσεις αναφέρονται στο παράρτημα IV.
5. Οι χρωστικές των οποίων επιτρέπεται γενικώς η χρήση στα τρόφιμα, καθώς και οι όροι χρήσης τους, αναφέρονται στο παράρτημα V.
6. Τα μέγιστα επίπεδα που ορίζονται στα παραρτήματα:
- αφορούν έτοιμα προς κατανάλωση τρόφιμα που παρασκευάζονται σύμφωνα με οδηγίες χρήσεως,
- αναφέρονται στις ποσότητες του βασικού χρωστικού στοιχείο (colouring principle) που περιέχεται στο χρωστικό σκεύασμα (colouring preparation).
7. Στα παραρτήματα της παρούσας οδηγίας, «quantum satis» (όσον αρκεί) σημαίνει ότι δεν καθορίζεται μέγιστο επίπεδο. Ωστόσο, οι χρωστικές ύλες πρέπει να χρησιμοποιούνται σύμφωνα με την ορθή βιομηχανική πρακτική σε επίπεδο που δεν υπερβαίνει εκείνο που απαιτείται για να επιτευχθεί ο επιθυμητός στόχος και υπό τον όρο ότι δεν παραπλανάται ο καταναλωτής.
8. Για την υγειονομική σήμανση που προβλέπεται στην οδηγία 91/497/ΕΟΚ και την άλλη σήμανση που απαιτείται για τα προϊόντα κρέατος, μπορούν να χρησιμοποιούνται μόνον το Ε 155 Καστανό ΗΤ, το Ε 133 Λαμπρό Κυανό FCF ή το Ε 129 Ερυθρό Allura AC ή ένα κατάλληλο μείγμα του Ε 133 Λαμπρού Κυανού FCF και του Ε 129 Ερυθρού Allura AC.
9. Για τη διακοσμητική χρώση των κελυφών των αυγών ή για τη σφράγιση των κελυφών των αυγών όπως ορίζεται στον κανονισμό (ΕΟΚ) αριθ. 1274/91, μπορούν να χρησιμοποιούνται μόνον οι χρωστικές που αναφέρονται στο παράρτημα Ι.
10. Μόνον οι χρωστικές που απαριθμούνται στο παράρτημα 1, εκτός των Ε 123, Ε 127, Ε 128, Ε 154, Ε 160β, Ε 161ζ, Ε 173 και Ε 180, μπορούν να πωλούνται απευθείας στους καταναλωτές.
11. Κατά την έννοια της παρούσας οδηγίας, ως «ανεπεξέργαστα» νοούνται τα τρόφιμα τα οποία δεν έχουν υποστεί επεξεργασία επιφέρουσα ουσιαστική μεταβολή της αρχικής κατάστασής τους. Είναι δυνατόν ωστόσο, να έχουν υποβληθεί, για παράδειγμα, σε διαίρεση, διαχωρισμό, αποχωρισμό, αφαίρεση των οστών ή του δέρματος, ψιλό τεμαχισμό, κοπή των άκρων, αποφλοίωση, άλεσμα, κοπή καθαρισμό αποκοπή, υπερκατάψυξη, κατάψυξη, απλή ψύξη, κονιοποίηση ή αφαίρεση του περιβλήματος, είτε είναι συσκευασμένα είτε όχι.
Άρθρο 3
Με την επιφύλαξη άλλων κοινοτικών διατάξεων η παρουσία χρωστικής σε τρόφιμο επιτρέπεται:
- σε σύνθετο τρόφιμο, εκτός των αναφερόμενων στο παράρτημα ΙΙ, εφόσον η χρήση της χρωστικής επιτρέπεται σε κάποιο συστατικό του σύνθετου τροφίμου
ή
- εάν το τρόφιμο προορίζεται να χρησιμοποιηθεί αποκλειστικά στην παρασκευή σύνθετου τροφίμου και εφόσον το σύνθετο τρόφιμο ανταποκρίνεται στις διατάξεις της παρούσας οδηγίας.
Άρθρο 4
Με τη διαδικασία του άρθρου 5, μπορεί να αποφασίζεται κατά πόσον ένα συγκεκριμένο τρόφιμο ανήκει σε κατηγορία τροφίμων αναφερόμενη στα παραρτήματα και κατά πόσον ορισμένες ουσίες είναι χρωστικές κατά την έννοια του άρθρου 1.
Άρθρο 5
1. Όταν πρέπει να ακολουθηθεί η διαδικασία του παρόντος άρθρου, η Επιτροπή επικουρείται από τη μόνιμη επιτροπή τροφίμων που συνεστήθη με την απόφαση 69/414/ΕΟΚ (1), η οποία εφεξής καλείται «η επιτροπή».
2. Ο πρόεδρος παραπέμπει το θέμα στην εν λόγω επιτροπή είτε με πρωτοβουλία του, είτε αιτήσει αντιπροσώπου κράτους μέλους.
3. Ο αντιπρόσωπος της Επιτροπής υποβάλλει στην επιτροπή σχέδιο των ληπτέων μέτρων. Η επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος, αποφασίζει δε με την ειδική πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν ψηφίζει.
4. α) Η Επιτροπή θεσπίζει τα προτεινόμενα μέτρα όταν είναι σύμφωνα με τη γνώμη της επιτροπής.
β) Όταν τα προτεινόμενα μέτρα δεν είναι σύμφωνα με τη γνώμη της επιτροπής ή ελλείψει γνώμης, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα ληπτέα μέτρα. Το Συμβούλιο αποφασίζει με ειδική πλειοψηφία.
Εάν το Συμβούλιο δεν αποφασίσει εντός τριών μηνών από την ημερομηνία υποβολής της πρότασης, τα προτεινόμενα μέτρα θεσπίζονται από την Επιτροπή.
Άρθρο 6
Εντός τριών ετών από την έκδοση της παρούσας οδηγίας, τα κράτη μέλη καθιερώνουν συστήματα παρακολούθησης της κατανάλωσης και χρήσης των χρωστικών και αναφέρουν τις διαπιστώσεις τους στην Επιτροπή.
Εντός πέντε ετών από την έκδοση της παρούσας οδηγίας, η Επιτροπή υποβάλλει έκθεση στο Ευρωπαϊκό Κοινοβούλιο σχετικά με τις μεταβολές που έχουν επέλθει στην αγορά των χρωστικών και στα επίπεδα χρήσης και κατανάλωσης.
Εντός πέντε ετών από την έκδοση της παρούσας οδηγίας, η Επιτροπή επανεξετάζει τους όρους χρήσεως που αναφέρονται σ' αυτήν και προτείνει τυχόν τροποποιήσεις, σύμφωνα με τα γενικά κριτήρια του σημείου 4 του παραρτήματος ΙΙ της οδηγίας 89/107/ΕΟΚ.
Άρθρο 7
Καταργούνται τα άρθρα 1 έως 7, το άρθρο 8 παράγραφος 1 δεύτερη περίπτωση και παράγραφος 2 και τα άρθρα 9 έως 15 της οδηγίας του Συμβουλίου της 23ης Οκτωβρίου 1962 για τις χρωστικές στα τρόφιμα.
Οι παραπομπές στα καταργούμενα άρθρα θεωρούνται ότι γίνονται στις αντίστοιχες διατάξεις της παρούσας οδηγίας.
Άρθρο 8
Κατά την ημερομηνία ενάρξεως ισχύος της παρούσας οδηγίας, η Επιτροπή, σε συνεργασία με το Ευρωπαϊκό Κοινοβούλιο, τα εθνικά υπουργεία, τον κλάδο παραγωγής και εμπορίας τροφίμων και τις οργανώσεις των καταναλωτών, θα ξεκινήσει εκστρατεία ενημέρωσης των καταναλωτών σχετικά με τις διαδικασίες αξιολόγησης και χορήγησης αδειών χρησιμοποίησης των εγκεκριμένων χρωστικών υλών, καθώς και τη σημασία του συστήματος των αριθμών με την ένδειξη «Ε».
Άρθρο 9
1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για τη συμμόρφωση προς την παρούσα οδηγία το αργότερο στις 31 Δεκεμβρίου 1995. Οι διατάξεις αυτές αποβλέπουν στο:
- να επιτρέψουν την εμπορία και τη χρήση των προϊόντων που συμμορφούνται με την παρούσα οδηγία το αργότερο από τις 31 Δεκεμβρίου 1995,
- να απαγορεύσουν την εμπορία και τη χρήση των προϊόντων που δεν συμμορφούνται με την παρούσα οδηγία το αργότερο από 30 Ιουνίου 1996 7 ωστόσο, επιτρέπεται η εμπορία, μέχρις εξαντλήσεως των αποθεμάτων, των προϊόντων που δεν ανταποκρίνονται μεν στην παρούσα οδηγία αλλά διατέθησαν στην αγορά ή επισημάνθηκαν πριν την ημερομηνία αυτή.
Τα κράτη μέλη ενημερώνουν αμέσως την Επιτροπή σχετικά.
2. Οι διατάξεις της παραγράφου 1, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Ο λεπτομερής τρόπος της αναφοράς αυτής καθορίζεται από τα κράτη μέλη.
Άρθρο 10
Η παρούσα οδηγία τίθεται σε ισχύ την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.
Άρθρο 11
Η παρούσα οδηγία τίθεται σε ισχύ την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.
Βρυξέλλες, 30 Ιουνίου 1994.

Labels: 0
3
17